невъзможност да се изключи вероятността вносът да е от КНР, беше счетено, че Тайланд е по-подходяща представителна държава.
 3.2.3.4. Заключение
 (120)
 Съгласно член 2, параграф 6а, буква а), първо тире от основния регламент целта е да се намерят — в евентуална представителна държава — всички или възможно най-голям брой производствени фактори, при които няма нарушения и които съответстват на използваните от китайските производители, както и общопроизводствени разходи, ПОАР и печалба, при които няма нарушения.
 (121)
 В светлината на горния анализ Тайланд отговаря на всички критерии, установени в член 2, параграф 6а, буква а), първо тире от основния регламент, за да бъде смятана за подходяща представителна държава. По-специално в Тайланд има значително производство на продукта, предмет на прегледа, както и пълен набор от налични данни за всички производствени фактори, ПОАР и печалбата.
 (122)
 След като бе установено, че Тайланд е подходяща представителна държава в настоящия случай, не беше необходим по-нататъшен анализ на равнището на социална закрила и опазване на околната среда в тази държава.
 3.2.4. Общопроизводствени разходи, ПОАР и печалба
 (123)
 Съгласно член 2, параграф 6а, буква а), четвърта алинея от основния регламент „[ф]ормираната нормална стойност включва неизкривени и разумни административни разходи, разходи за продажба и общи разходи, и реализиране на печалба“.
 (124)
 За тази цел Комисията използва разходите за ПОАР и печалбата на тайландското дружество BIS, декларирани в отчета за приходите и разходите на BIS за 2017 г.
 (125)
 Не бяха получени никакви коментари в това отношение в определения 10-дневен срок.
 (126)
 В наличните данни от отчета за приходите и разходите на BIS общопроизводствените разходи не са обособени в отделна позиция. Поради тази причина Комисията сметна за по-подходящо да използва специфичните за този процес общопроизводствени разходи, като се основава на проверена информация от включения в извадката производител от Съюза, както е посочено в съображение 135 по-долу.
 3.2.5. Източници, използвани за определяне на разходите, при които няма нарушения
 (127)
 В бележката от 20 юни 2018 г. Комисията заяви, че ще използва базата данни „Атлас на световната търговия“ (Global Trade Atlas — GTA) за формирането на нормалната стойност в съответствие с член 2, параграф 6а, буква а) от основния регламент, за да установи разходите, при които няма нарушения, за повечето производствени фактори. Освен това в бележката от 8 март 2019 г. тя посочи, че като източник на данни за заплатите в производствения сектор ще използва Националната статистическа служба на Тайланд/Централната банка на Тайланд, а за разходите за енергия — държавното електроенергийно дружество на Тайланд (Electricity Generating Authority of Thailand, EGAT).
 3.2.6. Производствени фактори
 (128)
 Както вече беше посочено в съображение 39 и в бележката от 20 юни 2018 г., Комисията се постара да изготви първоначален списък на производствените фактори и източниците на информация, които възнамерява да използва за всички производствени фактори, като материали, енергия и труд, използвани в производството на продукта, предмет на прегледа, от който и да било оказал съдействие производител.
 (129)
 При липсата на съдействие от страна на китайските производители Комисията се позова на заявителя, за да уточни производствените фактори, използвани в производството на принадлежности от ковък чугун.
 (130)
 По